آنکارا، یونانیستانی تورکیه‌ده محبوس اولان ایکی عسگرله علاقه‌دار سؤزلرینه گؤره قیناییب.
خاریجی ایشلر ناظرلیگی‌نین موضوع ایله علاقه‌لی آچیقلاماسیندا: 1 مارس تاریخینده ادیرنه ویلایتینده حربی قاداغان بولگه سینده ایکی عسگرین توتولدوق‌دان سونرا حبس ائدیلمه‌سینه دایر یونانیستان طرفیندن وئریلن بیانات‌لار قبول ائدیلمزدیر. یونانیستان، اؤز منفعتی اولاندا حقوق دؤولتی پرینسیپینی ایره‌لی سورور. عکسی اولاندا ایسه قانون‌لاری گؤزدن یایین‌دیرا‌راق، اولوسلار آراسی محکمه‌لر طرفین‌دن علیهینه قبول ائدیلمیش قرارلاری هئچه ساییر. یونان موضعلری نین دؤولت قایدا‌لارینا ضد بو سؤزلرینی تأسفله قارشیلاییریق.
قئید ائدک کی، 1 مارس دا، ادیرنه ویلایتینده سرحد محافظه اورقان‌لاری طرفین‌دن حربی قاداغان بؤلگه‌ده توتولان یونانیستان اوردوسونا منسوب 2 عسگری ادیرنه ژاندارما کومانلیغینا تحویل وئریلمیشدی. محکمه‌یه چیخاریلان عسگرلر حاقیندا حبس قراری وئریلمیشدی.
